**Ministru kabineta noteikumu projekta „Grozījumi Ministru kabineta 2014. gada 21. janvāra noteikumos Nr. 45 “Numerācijas pārvaldīšanas kārtība, izveidojot un uzturot numerācijas datubāzi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2014. gada 21. janvāra noteikumos Nr. 45 „Numerācijas pārvaldīšanas kārtība, izveidojot un uzturot numerācijas datubāzi”” (turpmāk – Noteikumu projekts) sagatavots saskaņā ar Elektronisko sakaru likuma 7. panta 1. punktu, 19. panta pirmās daļas 14. punktu un 55. panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Numerācijas datubāze ir valsts informācijas sistēma par numerācijas resursu izmantošanu, kas nodrošina valsts funkciju izpildei nepieciešamās informācijas ierosināšanu, radīšanu, apkopošanu, uzkrāšanu, apstrādāšanu, izmantošanu un iznīcināšanu.Valsts akciju sabiedrībai „Elektroniskie sakari” (turpmāk – VAS „Elektroniskie sakari”) uzturētā numerācijas datubāze un informācijas sistēma tiek izmantota:- informācijas ievadīšanai par piešķirtajām numerācijas tiesībām un to izmaiņu statusu;- informācijas ievadīšanai par numerācijas izmantošanu;- valsts numerācijas nodevas administrēšanai un aprēķināšanai;- uzkrātās informācijas publiskai piekļuvei, nodrošinot pārskatu par numerācijas piešķīrumiem. VAS “Elektroniskie sakari” nodrošina, lai Sabiedrisko pakalpojumu regulēšanas komisijai (turpmāk – Regulators) un elektronisko sakaru komersantiem (turpmāk – komersanti) būtu piekļuve datubāzei datu ievadīšanai. Informācijas sniegšana datubāzē ir attiecināma uz visiem komersantiem, kuriem ir piešķirtas numerācijas tiesības. Numerācijas datubāze satur informāciju par elektronisko sakaru komersantam piešķirtajām, pagarinātajām, anulētajām un tālāk nodotajām numerācijas lietošanas tiesībām, un komersanta iesniegtu informāciju par numerācijas faktisko izmantošanu.VAS “Elektroniskie sakari” uzturētā numerācijas datubāze tiek izmantota informācijas izgūšanai numerācijas valsts nodevas aprēķināšanai. Šobrīd numerācijas nodeva tiek aprēķināta par ierobežotā resursa - īso kodu lietošanas tiesībām.  Ministru kabineta 2014. gada 21. janvāra noteikumi Nr. 45 „Numerācijas pārvaldīšanas kārtība, izveidojot un uzturot numerācijas datubāzi” (turpmāk – noteikumi) nosaka kārtību, kādā tiek uzturēta valsts funkciju izpildei nepieciešamās informācijas apkopošana, uzkrāšana un apstrādāšana. VAS „Elektroniskie sakari” kā valsts informācijas sistēmas pārzinim, atbilstoši Valsts informācijas sistēmas likuma 8. pantam un 14. pantam ir jānodrošina datu, kas fiksē numerācijas resursa izmantošanu valstī drošība, kvalitāte un pieejamība. Numerācijas datubāzes funkcionālās sadaļas:1. visu numerācijas resursu piešķiršanas un izmantošanas datubāze;
2. pārvietoto numuru datubāze;
3. brīvo numuru datubāze;
4. numerācijas lietošanas tiesību ikgadējo valsts nodevu atskaišu nodrošināšana;
5. numerācijas resursu izmantošanas kontrole un uzraudzīšanas nodrošināšana.

Noteikumu projekts paredz: 1. vienādot noteikumos lietotos terminus ar tiem, kas noteikti Ministru kabineta 2015. gada 30. jūnija noteikumos Nr. 367 „Nacionālais numerācijas plāns” (turpmāk – Numerācijas plāns).

Saskaņā ar Numerācijas plānu sagatavotais noteikumu projekts paredz informācijas sniegšanu par “cita veida pakalpojuma numuriem”. Cita veida pakalpojuma numurs ir astoņzīmju numurs, kurš sākas ar cipariem “78” tiek lietots publiskā fiksētā telefona tīklā un ir viens no pakalpojumu numuriem. Šie numuri tiek izmantoti atsevišķos gadījumos, piemēram, taksofoniem, tādiem pakalpojumiem kā virtuālie privātie tīkli VPT (angļu: VPN - *Virtual private network)*, virtuāliem pakalpojumiem kā *Softphone* jeb programmatūrā, kas ļauj veikt zvanus internetā, izmantojot datoru vai mobilo tālruni u.c. Atbilstoši Numerācijas plānam, to nelieto tādiem pakalpojumiem, kuru sniegšanai paredzēti bezmaksas izsaukuma pakalpojuma numuri, dalītās samaksas pakalpojuma numuri vai papildus samaksas pakalpojuma numuri. Noteikumu projekts paredz juridiski korektāk formulēt informācijas nodrošināšanu noteikumu 3. un 4.punktā ko sniedz Regulators un komersants. Noteikumos minētie “atslēgtie numuri”, ir konkrēta elektronisko sakaru komersanta tīklā atslēgtie numuri, jo klienti izvēlējušies lietot cita elektronisko sakaru komersanta pakalpojumus, saglabājot esošos numurus.2) noteikumus papildināt ar V sadaļu, kurā tiek aprakstīta kārtība, kādā VAS “Elektroniskie sakari” nodrošinās numerācijas pārvaldību un datubāzē esošo datu kvalitātes uzturēšanu. Konstatējot informācijas nesniegšanu vai nepatiesas informācijas sniegšanu VAS “Elektroniskie sakari”, nosūta komersantam brīdinājumu par neatbilstību novēršanu 30 dienu laikā. Savukārt, ja elektronisko sakaru komersants vai Regulators konstatējis neprecizitātes numerācijas datubāzē, tas sniedz ziņas valsts akciju sabiedrībai "Elektroniskie sakari”, kura pēc datu izvērtēšanas veic attiecīgus labojumus.3) numerācijas datubāzes attīstības iespēju, lai aizstātu esošo novecojušo sistēmu, kuras izmantotais kods vairs netiek uzturēts, ar mūsdienīgu programmu lietojumu atbilstoši mūsdienu datu drošības un funkcionalitātes prasībām. VAS “Elektroniskie sakari” 2005.gadā izstrādāja numerācijas datubāzi, kas nodrošināja informācijas saglabāšanu septiņzīmju numuriem, 2007.gadā to pielāgojot pārejai uz astoņzīmju numuriem. Stājoties spēkā Ministru kabineta 2009. gada 11. augusta noteikumiem Nr. 892 „Noteikumi par numerācijas lietošanas tiesību ikgadējo valsts nodevu”, datubāze tika pielāgota īso kodu (kas nodoti elektronisko sakaru operatoru rīcībā) administrēšanai un numerācijas nodevas noteikšanai. Lai nodrošinātu valsts deleģēto funkciju izpildi, numerācijas datubāze tika izveidota uz vienas platformas ar “Izsaucēja atrašanās vietas datubāzi”, kura nodrošināja zvanītāja vietas atrašanās noteikšanu un 2014.gadā tika nodota Iekšlietu ministrijai. Funkcionalitātes atdalīšana radīja vēl papildus numerācijas datubāzes sistēmas loģikas sarežģītību un sistēmas funkciju lēndarbību.Regulators vairākkārt vērsies ar informāciju par nepieciešamību papildināt numerācijas datubāzi ar jauniem datu laukiem efektīvākai numerācijas resursu administrēšanai. VAS “Elektroniskie sakari” 2015. gadā veicis numerācijas datubāzes funkcionālo un drošības auditu. Tā atzinumā secināts, ka numerācijas datubāze tās divpadsmit kalpošanas gados ir novecojusi, un tās izstrādes tehnoloģijas netiek attīstītas, tādējādi nav iespējams atjaunināt un uzturēt programmatūru. Vērtējot ilggadēji lietotās sistēmas izmantošanu kopumā, tā rada būtiskus drošības un funkcionalitātes riskus numerācijas datubāzes darbībai. Secināts, ka no informācijas sistēmas darbības drošības, funkcionalitātes un ekonomiskuma viedokļa optimāla būtu jaunas numerācijas datubāzes izstrāde ar datubāzē esošo datu migrācija jaunā programmatūrā. Jebkuri kapitālieguldījumi esošajā sistēmā, lai izveidotu papildus funkcionalitāti, jāuzskata par īstermiņa risinājumu, perspektīvē zaudējumus nesošu, kuri ilgtermiņā radītu augstākas uzturēšanas izmaksas un nenodrošinātu datubāzes funkciju veikšanas kvalitāti. VAS “Elektroniskie sakari” valsts informācijas sistēmu – numerācijas datubāzi 2005. gadā izveidoja par ieņēmumos gūtajiem līdzekļiem, lai nodrošinātu valsts deleģēto funkciju izpildi. Anotācijas III sadaļā sniegts tuvināts izdevumu aprēķins 2018. – 2020. gadam ar mērķi – tehnoloģiski atjaunotas numerācijas datubāzes izstrādei un ieviešanai, kuru plānots organizēt iepirkumu procedūras kārtībā. Atliekot līdzekļu piešķiršanu numerācijas resursu pārvaldībai, VAS “Elektroniskie sakari” turpinās izmantot esošo numerācijas datubāzi, tā uzturot situāciju, kurā apdraudēta numerācijas resursu pārvaldības drošība - nesankcionēta piekļuve datiem, datu patvaļīga modificēšana, iznīcināšana, informācijas ticamības mazināšana un citi riski. Nav iespējams ieviest Regulatora izvirzītās prasības, kas nepieciešamas Regulatora darba organizēšanā.4) Regulatora darbā nepieciešamo datu apjoma integrēšanu, kas būs iespējama tikai ar atjaunotās numerācijas datubāzes funkcionalitāti. Paredzami papildus datu lauki informācijas ievadīšanai atjaunotajā informācijas sistēmā.Tehnoloģiski atjaunotas numerācijas datubāzes izstrādes un ieviešanas sākumposmu, ar esošo datu apjoma integrēšanu, paredzēts nodrošināt līdz 2019.gada 1.janvārim. Ievērojot nepieciešamību pēc efektīvākas kontroles publiskā fiksētā elektronisko sakaru tīklā un publiskā mobilā elektronisko sakaru tīklā numuru izmantošanā, noteikumos iekļauti noslēguma jautājumi, kuri paredz atsevišķu Regulatora darbā nepieciešamo datu lauku spēkā stāšanos ātrāk, nodrošinot to izstrādi sākumposmā līdz 2019.gada 1.janvārim. Pārējos izstrādes posmus plānots noslēgt līdz 2020.gada 1.janvārim.Noteikumu 14.1.4., 14.1.5. un 14.2.6.apakšpunkts par publiskā mobilā elektronisko sakaru tīkla numuriem un publiskā fiksētā elektronisko sakaru tīkla numuriem stājas spēkā 2019.gada 1.janvārī. Pārresoru koordinācijas centrs sagatavojis informatīvā ziņojuma projektu “Informatīvais ziņojums “Par valstij dividendēs izmaksājamo valsts akciju sabiedrības “Elektroniskie sakari” peļņas daļu par 2016. gadu” projekta saskaņošanu”, un tam pievienoto Ministru kabineta protokollēmuma un rīkojuma projektu. Tas paredz daļu Numerācijas datubāzes izdevumu segt no VAS “Elektroniskie sakari” peļņas daļas. |
| 3. | Projekta izstrādē iesaistītās institūcijas | VAS „Elektroniskie sakari” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums arī ietekmē vai varētu ietekmēt | Elektronisko sakaru komersanti – numerācijas resursu izmantotāji, kuri numerācijas datubāzē ievada informāciju par numerācijas faktisko izmantošanu. Numerācijas datubāzē iesniedzamās infomācijas apjoms palielinās, ņemot vērā Regulatora iebildumus par nepieciešamību pēc piešķirto numuru izmantošanas atskaitēm.VAS “Elektroniskie sakari”; Regulators. |
| 2. | Tiesiskā regulējuma ietekme uz tautsaimniecību un administratīvo slogu | Projekts nerada papildus ietekmi uz tautsaimniecību un administratīvo slogu.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu 2017. gadam | izmaiņas kārtējā gadā, salīdzinot ar valsts budžetu 2017. gadam | izmaiņas, salīdzinot ar 2017. gadu | izmaiņas, salīdzinot ar 2017. gadu | izmaiņas, salīdzinot ar 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 |  235 000 |  10 000 |
| 2.1. valsts pamatbudžets | 0 | 0 | 0 | 235 000 | 10 000 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | - 235 000 | - 10 000 |
| 3.1. valsts pamatbudžets | 0 | 0 | 0 | - 235 000 | - 10 000 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 |  0 |
| 5.1. valsts pamatbudžets | 0 | 0 | 0 |  0 |
| 5.2. speciālais budžets | 0 | 0 | 0 |  0 |
| 5.3. pašvaldību budžets | 0 | 0 | 0 |  0 |
| 6. Detalizēts ieņēmumu un izdevumu aprēķins: | Izdevumos sniegti aptuveni aprēķini EUR; **Kopā: 225 000** (tiks precizēts pēc iepirkuma procedūras veikšanas)Valsts informācijas sistēmas numerācijas datubāzes uzturēšanai no 2011. gada tiek piešķirti līdzekļi 89 237 euro gadā no valsts budžeta dotācijas, kas tiek izlietoti regulāriem uzturēšanas pasākumiem (personāla izmaksas, IT tehniskā uzturēšana, drošības pārvalde, telpu, tehnikas, aprīkojuma un inventāra nodrošinājums u.c.). Šo finansējumu nav iespējams novirzīt jaunas numerācijas datubāzes izstrādes izdevumu segšanai. Līdz 2018. gadam ieskaitot, līdzekļi 89 237 euro tiks izlietoti esošās numerācijas datubāzes ikgadējai uzturēšanai. Sākot no 2019. gada atjaunotās numerācijas datubāzes ikgadējai uzturēšanai kopā nepieciešami 99 237 euro, no kuriem 89 237 euro tiks segti no Vides aizsardzības un reģionālās attīstības ministrijas budžeta bāzes izdevumos numerācijas datu bāzes uzturēšanai paredzētās dotācijas VAS “Elektroniskie sakari” un 10 000 euro nepieciešams piešķirt papildus no valsts budžeta standartizētās un specializētās programmatūras uzturēšanas izmaksām. 2019. gads: - 10 000 standartizētās un specializētās programmatūras uzturēšanas izmaksas (tiks precizēts pēc iepirkuma procedūras veikšanas); 2020. gads: - 10 000 standartizētās un specializētās programmatūras uzturēšanas izmaksas (tiks precizēts pēc iepirkuma procedūras veikšanas).Ievērojot nepieciešamību pēc efektīvākas kontroles publiskā fiksētā elektronisko sakaru tīklā un publiskā mobilā elektronisko sakaru tīklā numuru izmantošanā, noteikumos iekļauti noslēguma jautājumi, kuri paredz atsevišķu Regulatora darbā nepieciešamo datu lauku spēkā stāšanos ātrāk, nodrošinot to izstrādi sākumposmā līdz 2019.gada 1.janvārim. Pārējos izstrādes posmus plānots noslēgt līdz 2020.gada 1.janvārim. |
| 6.1. detalizēts ieņēmumu aprēķins | X |
| 6.2. detalizēts izdevumu aprēķins | **2019.gads** - tehnoloģiski atjaunotas numerācijas datubāzes izstrāde un ieviešana sākumposms;**2020.gads un turpmākie gadi** – tehnoloģiski atjaunotas numerācijas datubāzes ieviešanas finālposms; numerācijas datubāzes uzturēšana.Kvalitatīvai numerācijas datubāzes funkcionēšanai nepieciešams veikt visus 6.2.apakšpunktā uzskaitītos darbus. |
| 6.2.1. | Datu struktūras izveide |
|  | 10 000 (t.sk. 3 000 no dividendes) | Ietver datu struktūru projektējumu, pamata datu struktūru izveidošanu, to loģisko sasaisti, datu apstrādes pamata tehniskos elementus u.c.Numerācijas resursu tabula – 40 cilvēkstundas skaits x 50,00 *euro* (vidējā programmēšanas stundas likme nozarē) viena speciālista cilvēkstunda = 2000 *euro* ar PVN;Pieteikumu/lietošanas tiesību tabula – 40 cilvēkstundas skaits x 50,00 *euro* viena speciālista cilvēkstunda = 2000 *euro* ar PVN;Numerācijas izmantošanas tabula – 40 cilvēkstundas skaits x 50,00 *euro* viena speciālista cilvēkstunda = 2000 *euro* ar PVN;Ziņojumu tabula – 20 cilvēkstundas skaits x 50,00 *euro* viena speciālista cilvēkstunda = 1000 *euro* ar PVN;Klasifikatoru, komersantu, lietotāju tabula – 40 cilvēkstundu skaits x 50,00 *euro* viena speciālista cilvēkstunda = 2000 *euro* ar PVN;Autorizācijas pārvaldības datu struktūra – 20 cilvēkstundu skaits x 50,00 *euro* viena cilvēkstunda = 1000 *euro* ar PVN. |
| 6.2.2. | Funkcionalitāte /ekrānformas izstrāde |
|  | 50 000(t.sk. 20 000 no dividendes) | Ietver ekrānformu izstrāde, datu ievades un apstrādes funkcionalitātes atbalsts, pamata procesu izstrādes atbalsts:Numerācijas resursu pārskats formas – 300 cilvēkstundas skaits x 50,00 *euro* viena speciālista cilvēkstunda = 15000 *euro* ar PVN;Numerācijas resursa forma ar pieteikumu/izmaiņu vēstures formas – 200 cilvēkstundas skaits x 50,00 *euro* viena speciālista cilvēkstunda = 10000 *euro* ar PVN;Pieteikumu pārskata formas – 100 cilvēkstundas skaits x 50,00 *euro* viena speciālista cilvēkstunda = 5000 *euro* ar PVN;Numerācijas resursa pieteikuma apstrādes process, t.sk. lietošanas tiesību pieteikumu reģistrēšana, apstrāde, izmaiņas – 300 cilvēkstundas skaits x 50,00 *euro* viena speciālista cilvēkstunda = 15000 *euro* ar PVN;Izmantošanas tiesības informācijas pārskati ekrānformas (izmantošanas tiesības paredzēt reģistrēt tikai caur masveida datu ielādes risinājumiem) – 100 cilvēkstundas skaits x 50,00 *euro* viena speciālista cilvēkstunda = 5000 *euro* ar PVN. |
| 6.2.3. | Komersantu ziņojumu izveide |
|  | 40 000(t.sk. 7 000 no dividendes) |  Ietver webservisu un CSV augšuplādes risinājuma projektējumu un izstrādi. Iekļauj šādus webservisus un CSV augšuplādes:Izmantošanas tiesību ziņojumi webservisi – 200 cilvēkstundas skaits x 50,00 *euro* viena speciālista cilvēkstunda = 10000 *euro* ar PVN;Pārvietošanas ziņojumu webservisi – 200 cilvēkstundas skaits x 50,00 *euro* viena speciālista cilvēkstunda = 10000 *euro* ar PVN;CSV failu augšuplāde (izmantošanas un pārvietošanas numuru ziņošanai) – 300 cilvēkstundas skaits x 50,00 *euro* viena speciālista cilvēkstunda = 15000 *euro* ar PVN;Operatora noteikšanas webserviss – 100 cilvēkstundas skaits x 50,00 *euro* viena speciālista cilvēkstunda = 5000 *euro* ar PVN. |
| 6.2.4. | Komersantu un lietotāju pārvaldība, autorizācijas risinājums |
|  | 10 000 (t.sk. 5 000 no dividendes) |  Ietver komersantu reģistra uzturēšanu, lietotāja tiesību pārvaldību, pamata vajadzības lietotāju autorizācijai, paroles atjaunošanai – 200 cilvēkstundas skaits x 50,00 *euro* viena speciālista cilvēkstunda = 10000 *euro* ar PVN. |
| 6.2.5. | Analītikas apgabals, atskaites pārskati, datu atlase u.c. |
|  | 40 000(t.sk. 10 000 no dividendes) | Ietver datu apstrādes procesus analītikas vajadzībām (piemēram, noteiktu vēsturisko datu faktu fiksēšana, faktu aprēķināšana, dimensiju izstrāde, dati tiek sagatavoti analītikas vajadzībām) – 600 cilvēkstundas skaits x 50,00 *euro* viena speciālista cilvēkstunda = 30000 *euro* ar PVN;Ietver ekrānformas atskaišu, pārskatu un datu analīzes veikšanai – 200 cilvēkstundas skaits x 50,00 *euro* viena speciālista cilvēkstunda = 10000 *euro* ar PVN. |
| 6.2.6. | Esošo datu migrācija |
|  | 20 000(t.sk. 5 530 no dividendes) | Esošo datu migrāciju – 300 cilvēkstundas skaits x 50,00 *euro* viena speciālista cilvēkstunda = 15000 *euro* ar PVN;Datu izlādi, apstrādi un ielādi plānotajā risinājumā – 100 cilvēkstundas skaits x 50,00 *euro* viena speciālista cilvēkstunda = 5000 *euro* ar PVN.Summas pieaugums saistīts ar Piegādātāja riskiem, darbā ar nezināmu datu struktūru. |
| 6.2.7. | Projekta vadība  |
|  | 20 000(t.sk. 6 000 no dividendes) | Projekta vadība, uzraudzība un kontrole – 400 cilvēkstundas skaits x 50,00 *euro* viena speciālista cilvēkstunda = 20000 *euro* ar PVN. |
| 6.2.8. | Testēšana, dokumentēšana, piegādes u.c.  |
|  | 35 000 | Testēšana, dokumentēšana, piegādes – 600 cilvēkstundu skaits x 40,00 *euro* viena cilvēkstunda = 24000 *euro* ar PVN;Citas izmaksas saistītas ar projektu – 11000 *euro* ar PVN. |
|  | **Kopā: 225 000** |  |
| 2019. gads un turpmāk ik gadu | 10 000 | Projekta ietvaros ir plānots veikt jaunas numerācijas datubāzes izveidi. Plānojot uzturēšanas izdevumus, ir paredzēti līdzekļi standartizētās programmatūras licencēšanai, kas nodrošina tiesības lietot šo programmatūru, kā arī saņemt tās atjauninājumus, un uzturēšanas izdevumi specializētās programmatūras funkcionēšanas problēmu profilaksei, kļūdu novēršanai un sistēmas lietotāju atbalstam. Provizoriskās standartizētās un specializētās programmatūras uzturēšanas izmaksas 10 000 euro ar PVN.Valsts informācijas sistēmas numerācijas datubāzes ikgadējā uzturēšana, sākot ar 2019. gadu, kopā 99 237 euro:- Personāla izmaksas 48 175 euro;- Tehniskā uzturēšana, eksperta pakalpojumi, drošības pārvalde 26 794 euro;- Preces un pakalpojumi (darba inventārs, telpu un iekārtu uzturēšana, sakaru pakalpojumi u.c.) 9 585 euro;- Tehnikas, aprīkojuma un ēkas nodrošinājums 4 683 euro;- Datubāzes licenču izmaksas 10 000 euro (standartizētās programmatūras licencēšanai, kas nodrošina tiesības lietot šo programmatūru, kā arī saņemt tās atjauninājumus, un uzturēšanas izdevumi specializētās programmatūras funkcionēšanas problēmu profilaksei, kļūdu novēršanai un sistēmas lietotāju atbalstam).Vides aizsardzības un reģionālās attīstības ministrijas valsts budžetā (kopš 2011.gada) šīm mērķim paredzētie līdzekļi ir 89 237 euro. Papildus nepieciešams no valsts budžeta 10 000 euro, jau minētajām, datubāzes licenču izmaksām. |
| 7. Cita informācija | a) Izstrādājot numerācijas datubāzi vairāku gadu garumā, ir nepieciešamība balstīties uz esošo numerācijas datubāzi, tādēļ jaunas datubāzes un informācijas sistēmas izstrādei, un datu transportēšanai jānotiek pietiekami operatīvi.b) Ministru kabineta 2017.gada 8. un 12.septembra sēdēs, izskatot jautājumu par ministriju budžeta prioritārajiem pasākumiem 2018., 2019. un 2020. gadam, netika atbalstīts Vides aizsardzības un reģionālās attīstības ministrijas prioritārā pasākuma pieprasījums papildu finansējumam Numerācijas datu bāzes izstrādei un uzturēšanai.c) Pārresoru koordinācijas centrs sagatavojis informatīvā ziņojuma projektu “Informatīvais ziņojums “Par valstij dividendēs izmaksājamo valsts akciju sabiedrības “Elektroniskie sakari” peļņas daļu par 2016. gadu” projekta saskaņošanu”, un tam pievienoto Ministru kabineta protokollēmuma un rīkojuma projektu. Tas paredz daļu Numerācijas datubāzes izdevumu segt no VAS “Elektroniskie sakari” peļņas daļas.

|  |
| --- |
| **2016. gads**  |
| Tīrā peļņa, EUR | 66 506,00 |
| Minimālā valsts budžetā iemaksājamā peļņas daļa, % | 85 |
| Minimālā valsts budžetā iemaksājamā peļņas daļa, EUR | **56 530**,00 (iemaksājama 2017. gadā) |

Pie šāda scenārija, numerācijas datubāzes izstrāde notiktu kārtās.VAS “Elektroniskie sakari” 2016. gada peļņas daļas apmērā 2017. gadā  pēc aplēsēm: 56 530 euro plānots veikt numerācijas datubāzes sistēmas migrāciju uz jaunu tehnisko platformu (iepirkumu procedūras kārtība), lai novērstu būtiskākos numerācijas datubāzes drošības riskus un veiktu atsevišķus uzlabojumus lietotāja saskarnē. *Pēc aplēsēm (iepirkumu procedūras kārtība) 2018.gadā numerācijas datubāzes izveidei tiek plānoti 168 470 euro.* **Kopā: 225 000** (tiks precizēts pēc iepirkuma procedūras veikšanas).Noteikumu sagatavošanas laikā nav zināms viss pieejamais finansējuma apjoms un tā avoti.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| **Projekts šo jomu neskar** |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| **Projekts šo jomu neskar** |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1. apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekts 2017. gada 16. februārī tika ievietots Ministrijas tīmekļa vietnē: [www.varam.gov.lv](http://www.varam.gov.lv) sadaļā „Sabiedrības līdzdalība”, aicinot sabiedrību izteikt viedokli. |
| 3. | Sabiedrības līdzdalības rezultāti | Sabiedriskās apspriešanas laikā saņemti viedokļi no Vides aizsardzības un reģionālās attīstības ministrijas Numerācijas resursu izmantošanas koordinācijas darba grupas pārstāvjiem: komersantiem, Satiksmes ministrijas un Regulatora. Komersantu un Satiksmes ministrijas viedokļi par V.sadaļas redakciju, kurā aprakstīta VAS “Elektroniskie sakari” numerācijas pārvaldīšanas nodrošināšana un Regulatora viedolis par datubāzē reģistrēto informāciju par komersantu (noteikumu 10.1.punkts) tika ņemti vērā un integrēti noteikumu projektā.  |
| 4. | Cita informācija | Projekta saskaņošanas gaitā tika nolemts noteikumu projektu virzīt atsevišķi no grozījumiem Ministru kabineta 2015. gada 30. jūnija noteikumos Nr. 367 „Nacionālais numerācijas plāns” (VSS-312). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VAS „Elektroniskie sakari”, Regulators |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Noteikumu projekts neparedz jaunu institūciju izveidi, likvidāciju vai reorganizāciju.Noteikumu projekts neietekmē iesaistīto institūciju funkcijas un uzdevumus. |
| 3. | Cita informācija | Nav. |

|  |  |
| --- | --- |
| Vides aizsardzības un reģionālās attīstības ministrsVides aizsardzības un reģionālās attīstības valsts sekretārs | K.Gerhards R.Muciņš |

Vāvere, 67026936

Aija.Vavere@varam.gov.lv